

ΡίφΙΛΙ^ςπεοΙ βγ I 
ΤίίθούοΓοε Μουιηαρι 
03(β: 2007.02.Μη 4:49:53 
ΕΕΤ 

Ρθ35θπ: 5ίβΠ8α ΡϋΡ 
(θΓηβθίΐυθύ) | 
ΐοοβίίοη: Αϋτβ|5, ΕΙΙίγιϊΚο 
Τ γρο9Γ3ίίο 


9587 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός οριογραμμών αιγιαλού-παραλίας στη 
θέση «Μένδη» του Δημ. Διαμ/τος Καλάνδρας, του 
Δήμου Κασσάνδρας Ν. Χαλκιδικής προ των εγκα¬ 
ταστάσεων του ξενοδοχείου της εταιρίας «Μέν¬ 
δη Α.Ε. ξενοδοχειακές και τουριστικές εγκατα¬ 


στάσεις». 1 

Επικύρωση έκθεσης καθορισμού ορίων Αιγιαλού και 
Παραλίας στην περιοχή «Φρύ», Δήμου Κάσου, Νή¬ 
σου Κάσου, Νομού Δωδεκανήσου. 2 

Ανάκληση απόφασης κήρυξης έκτασης ως αναδα¬ 
σωτέα εμβαδού 1.503,01 τ.μ. στη θέση «ΓΙΑΛΑΣΙ» 
δ.δ. Αρχαίας Επιδαύρου του δήμου Επιδαύρου... 3 


ΑΠΟΦΑΣΕΙ Σ 

Αριθμ. 6142 (1) 


Καθορισμός οριογραμμών αιγιαλού-παραλίας στη θέση 
«Μένδη» του Δημ. Διαμ/τος Καλάνδρας, του Δήμου 
Κασσάνδρας Ν. Χαλκιδικής προ των εγκαταστάσε¬ 
ων του ξενοδοχείου της εταιρίας «Μένδη Α.Ε. ξενο¬ 
δοχειακές και τουριστικές εγκαταστάσεις». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 5 παρ. 1 του ν. 2971/2001 
(ΦΕΚ 285/τ. Α'/19.12.2001) «Περί αιγιαλού και παραλίας 
και άλλες διατάξεις». 

2. Τις διατάξεις του άρθρου 2 του ν.δ. 439/1970 «Περί 
συμπληρώσεως των διατάξεων περί αιγιαλού» 

3. Τις διατάξεις του άρθρου 5 του ν. 3200/1955 «Περί 
διοικητικής αποκέντρωσης» όπως αυτές τροποποιήθη¬ 
καν και ισχύουν σήμερα. 

4. Τις διατάξεις του άρθρου 19 παραγρ. 5 ν. 2344/1995 
του άρθρου 52 παραγρ. 6 ν. 2218/1994, του άρθρου 4 
παραγρ. 7 του ν. 2240/1994, δυνάμει των οποίων οι αρ¬ 
μοδιότητες του Υπουργείου Οικονομικών που είχαν με- 
ταβιβασθεί στους Νομάρχες ανήκουν στον Περ/κό Δ/ντή, 
σε συνδυασμό με αυτές του άρθρου 14 παραγρ. 2 του 
ν. 2399/1996 με τις οποίες προβλέπεται η κατάργηση 
των θέσεων των Περ/κών Δ/ντών, οι αρμοδιότητες πλέ¬ 
ον του οποίου περιήλθαν στον Γενικό Γραμματέα της 

Περιφέρειας που ασκούνται από τον Αναπληρωματικό 
Περ/κο Δ/ντή. 

5. Τις διατάξεις του τέταρτου εδαφίου της παραγ. 2 
του άρθρου 1 και της παραγρ. 6 του ίδιου άρθρου του ν. 
2503/1997 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις» (ΦΕΚ 107/Α'), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περ/κή Διοίκηση του Νομού ή 
Νομαρχίας, δεν υπήχθησαν στη ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.1997, Υπηρεσίες του Υπουργείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
Β'/1432) κοινή απόφαση του Πρωθυπουργού και του 
Υπουργού Οικονομίας για τον καθορισμό αρμοδιοτήτων 
των Υφυπουργών Οικονομίας και Οικονομικών, καθώς και 
την τροποποιητική της υπ’ αριθμ. 5733/ΔΙΟΕ/179/9.2.2006 
(ΦΕΚ 204/τ. Β'). 

8. Το ν. 3220 (ΦΕΚ 15/τ. Α'/28.1.2004) άρθρο 46 παρά¬ 
γραφο 21 με το οποίο οι αρμοδιότητες του Υπουργού 
Οικονομικών και Οικονομίας οι οποίες ανήκαν ή είχαν 
μεταβιβαστεί στους Νομάρχες μέχρι την έναρξη λει¬ 
τουργίας των Νομαρχιακών Αυτοδιοικήσεων και αφο¬ 
ρούν θέματα και Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργη¬ 
ση με τις διατάξεις της παραγ. 2 του άρθρου 39 του 
ν. 2218/1994,περιέρχονται στον Γενικό Γραμματέα της 
Περιφέρειας, εκτός των θεμάτων Υ.Δ.Ε. 

9. Την υπ’ αριθμ. 1825/15.2.2005 απόφαση του Γενικού 
Γραμματέα της Περιφέρειας Κεντρικής Μακεδονίας 
(ΦΕΚ 1293 Β723.8.2004), «Τροποποίηση και συμπλήρωση 
της υπ’ αριθμ. 5631/26.7.2000 απόφασής μας (ΦΕΚ 1339/ 
Β76.11.2000) περί ορισμού εισηγητών και μεταβίβαση 
εξουσίας υπογραφής «με εντολή Γ ενικού Γ ραμματέα» 
αποφάσεων, εγγράφων και άλλων πράξεων στον Γ ενικό 
Διευθυντή, στους Προϊσταμένους Δ/σεων, Τμημάτων και 
Γραφείων των Υπηρεσιών της Περιφέρειας Κεντρικής 
Μακεδονίας». 

10. Την από 6.9.2005 έκθεσή της κατά το άρθρο 3 του 
ν. 2971/19.12.2001 (ΦΕΚ 285/τ. Α719.12.2001) «Περί αιγιαλού 













9588 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


και παραλίας» αρμόδιας Επιτροπής που αφορά στον κα¬ 
θορισμό των ορίων αιγιαλού, παραλίας στη θέση «Μένδη» 
Δ/Δ Καλάνδρας, του Δήμου Κασσάνδρας Ν. Χαλκιδικής. 

11. Το από Ιούλιο 2005 τοπογραφικό, υψομετρικό και 
κτηματογραφικό διάγραμμα κλίμακας 1:500 σε μία (1) 
πινακίδα το οποίο συντάχθηκε από τον Ιωάννη Μου- 
χτάρη, αγρονόμο τοπογράφο μηχανικό και συνοδεύει 
την παραπάνω έκθεση. 

12. Το υπ’ αριθμ. 544.5/462/06/3.5.2006 έγγραφο του 
Γενικού Επιτελείου Ναυτικού. 

13. Το με αριθμό πρωτ. 1979/9.6.2006 (αρ. πρωτ. 
6142/9.6.2006 Δ/νσης ΠΕ.ΧΩ) έγγραφο της Κτηματικής 
Υπηρεσίας του Ν. Χαλκιδικής, με το οποίο διαβιβάστηκε 
στη υπηρεσία μας ο σχετικός φάκελος του θέματος, 
αποφασίζουμε: 

Επικυρώνουμε την από 6.9.2005 έκθεσή της κατά το 
άρθρο 3 του ν. 2971/2001 (ΦΕΚ 285/τ. Α'/19.12.2001) «Περί 
αιγιαλού και παραλίας» αρμόδιας Επιτροπής για τον 
καθορισμό των ορίων αιγιαλού-παραλίας στη θέση 
«Μένδη» καθώς επίσης και το από τον Ιούλιο 2005 το- 
πογραφικό, υψομετρικό και κτηματογραφικό διάγραμμα, 
κλίμακας 1:500, σε μία (1) πινακίδα το οποίο συντάχθη¬ 
κε από τον Ιωάννη Μουχτάρη αγρονόμο τοπογράφο 
μηχανικό, ελέγχθηκε και θεωρήθηκε για την ακρίβεια 
της αποτύπωσης από την Κτηματική Υπηρεσία, όπως 
ορίζουν οι διατάξεις του ν. 2971/2001, το οποίο συνοδεύει 
την παραπάνω έκθεση. 

Στο τοπογραφικό αυτό διάγραμμα, καθορίσθηκε: 

α) Η οριογραμμή του αιγιαλού με κόκκινη συνεχή πο¬ 
λυγωνική γραμμή, με κορυφές 1, 2, 3, 4, 5, 6, 7, 8, 9, 10, 
11, και 12 οι οποίες εξασφαλίζονται με συντεταγμένες 
από το κρατικό τριγωνομετρικό δίκτυο, 

β) Η οριογραμμή της παραλίας με κίτρινη συνεχή πο¬ 
λυγωνική γραμμή με κορυφές Υ α, Υ, 2', 3', 4', 5', 6', 7', 
8', 9', ΙΟ', 1Υ και 12' οι οποίες εξασφαλίζονται με συντε¬ 
ταγμένες από το κρατικό τριγωνομετρικό δίκτυο. 

Εμπράγματα δικαιώματα ιδιωτών επί ακινήτων της πα¬ 
ραλίας, απαλλοτριώνονται λόγω δημόσιας ωφέλειας. 

Υπάρχοντα κτίσματα εντός της ζώνης της παραλίας 
και του αιγιαλού δεν εξαιρούνται. 

Η παραπάνω χάραξη αποτελεί καθορισμό των οριο- 
γραμμών για πρώτη φορά. 

Η απόφαση αυτή μαζί με την Έκθεση της Επιτροπής 
και το Τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Θεσσαλονίκη, 22 Ιούνιου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 


Έκθεση της επιτροπής καθορισμού αιγιαλού-παραλίας 
(Αρθρο 3 παρ. 1 και άρθρο 4 παρ, 3 ν. 2971/2001). 

Καθορισμός για πρώτη φορά των ορίων αιγιαλού και 
παραλίας στη θέση «Μένδη», του Δημοτικού Διαμερί¬ 
σματος Καλάνδρας του Δήμου Κασσάνδρας προ των 
εγκαταστάσεων του ξενοδοχείου της εταιρείας «Μένδη 
ΑΈ. Ξενοδοχειακές και τουριστικές επιχειρήσεις». 

Πολύγυρος 6.9.2005 

Η επιτροπή του άρθρου 100 του π.δ. 284/1988, περί 
καθορισμού των ορίων αιγιαλού και παραλίας, όπως 
τροποποιήθηκε από το άρθρο 3 του ν. 2971/2001 (ΦΕΚ 


285/19.12.2001), η οποία ορίσθηκε με την υπ’ αριθμ. 
1825/15.2.2005 απόφαση του Γενικού Γραμματέα της 
Περιφέρειας Κεντρ. Μακεδονίας, αποτελούμενη από 
τους παρακάτω υπογράφοντας: 

1. Ιωάννη Κομπούρη, προϊστάμενο της Κτηματικής 
Υπηρεσίας Χαλκιδικής, ως πρόεδρο, 

2. Μηνά Τσομπανόπουλο, πολιτικό μηχανικό, Υπάλληλο 
της Κτηματικής Υπηρεσίας Χαλκιδικής, ως μέλος, 

3. Νικολάίδη Εμμανουήλ, Ανθυποπλοίαρχο Λ.Σ., ανα¬ 
πληρωτή του Λιμενάρχη Ν. Μουδανιών, ως μέλος, 

4. Κωνσταντίνο Βογιατζή, τοπογράφο μηχανικό, ανα¬ 
πληρωτή του Δ/ντή Δ/νσης Πολεοδομίας της Ν.Α. Χαλ¬ 
κιδικής, ως μέλος, 

5. Ιωάννη Περδίκη, αρχιτέκτονα, αναπληρωτή του Δ/ 
ντή χωροταξίας και περιβάλλοντος της Γ.Γ. Περιφέρειας 
Κεντρικής Μακεδονίας, ως μέλος, 

διενήργησε αυτοψία στην παραπάνω περιοχή στις 
6.9.2005 ύστερα από την υπ’ αριθμ. 2530/26.7.2005 πρό¬ 
σκληση του προέδρου της, και αφού έλαβε υπόψη της 

1. Την από 20.7.2005 αίτηση του Παύλου Νικολάίδη, 
κατοίκου Θεσσαλονίκης, με την οποία ζητείται ο κα¬ 
θορισμός των ορίων του αιγιαλού - παραλίας στην 
περιοχή αυτή, 

2. Το τοπογραφικό υψομετρικό και κτηματογραφικό 
διάγραμμα που συντάχθηκε τον μήνα Ιούλιο του έτους 
2005 από τον Ιωάννη Μουχτάρη, αγρονόμο - τοπογράφο 
μηχανικό σε μία πινακίδα με κλίμακα 1: 500, ελέγχθηκε 
για την ακρίβεια της αποτύπωσης από τον Μηνά Τσο¬ 
μπανόπουλο, πολιτικό μηχανικό και θεωρήθηκε από τον 
Ευστάθιο Χατζόπουλο, αγρονόμο - τοπογράφο μηχανι¬ 
κό, αμφότερους υπάλληλους της Κτηματικής Υπηρεσίας 
Χαλκιδικής στις 6.9.2005, 

3. Τις διατάξεις του ν. 2971/2001 και την σχετική δικα¬ 
στική και διοικητική νομολογία. 

4. Τις φυσικές και λοιπές ενδείξεις για το πλάτος του αι- 
γιαλού και της παραλίας που αφορούν στα παρακάτω 

α) Γεωμορφολογία του εδάφους: 

ί. Η μορφολογία της ακτής συνίσταται από: 

• Χαλαρά ιζήματα (άμμος) που έχουν προκύψει κυρίως 
από την εναπόθεση φερτών υλών παρακείμενου χει¬ 
μάρρου και μεταφορά δια του κυματισμού και τα οποία 
έχουν εύρος που κυμαίνεται από 23 έως 29 μέτρα και 
υψόμετρα αυχένα που κυμαίνονται περί τα 2,30 μέτρα 
(προκύπτουν από το τοπογραφικό διάγραμμα). 

• Εκβολές χειμάρρου. 

ϋ. Της ακτής, στην περιοχή του καθορισμού, συνέχο¬ 
νται εκτάσεις: 

• Λοφώδεις με έδαφος γαιώδες. 

• Εκτός σχεδίου, αδόμητες (με εξαίρεση το ξενοδο¬ 
χείο «Μένδη»). 

• Με χρήση, τουριστική (ξενοδοχείο), γεωργική και 
κατά το μεγαλύτερο τμήμα της δασική. 

III. Το φυσικό όριο βλάστησης συνίσταται από: 

• θαμνώδη φυσική βλάστηση (κυρίως σχίνοι) και 

• Δενδρώδη φυσική βλάστηση (πεύκα). 

β) Παράκτιοι φυσικοί πόροι: 

• Στην περιοχή δεν εντοπίσθηκαν παράκτιοι φυσικοί 
πόροι, (Το υπάρχον δάσος είναι «αισθητικό». Δεν υλο- 
τομείται). 

γ) Μετεωρολογικά στοιχεία: 

Επικρατούντες είναι οι άνεμοι Β, ΒΑ διευθύνσεων συ¬ 
νήθους μέγιστης έντασης επτά Μποφόρ, από τους οποί¬ 
ους η ακτή δεν προσβάλλεται γιατί έχει νότια έκθεση, 

δ) Μορφολογία του πυθμένα: 

Από στοιχεία που προκύπτουν από την αυτοψία μα¬ 
κροσκοπικά και από το απόσπασμα χάρτη ΓΥΣ κλίμακας 
1:50000 που συνοδεύει το διάγραμμα προκύπτει ότι ο 
πυθμένας έχει αμμώδη σύσταση και μέτριες κλίσεις 
με μέτρια βάθη κοντά στην ακτή. Λόγω των μέτριων 
βαθών και κλίσεων του βυθού η θραύση του κύματος 
και η εκτόνωση της ενέργειάς του γίνεται σε μέτρια 
απόσταση από την ακτογραμμή (εντός της θάλασσας) 
και η επίδραση του κύματος στην ακτή είναι μέτρια. 

ε) Ανάπτυξη κυματισμού σε σχέση με το μέτωπο της 
ακτής: 

Πρόκειται για ακτή με μεγάλο ανάπτυγμα πελάγους. 
Το μεγάλο ανάπτυγμα θαλάσσιας έκτασης συμβάλλει 
στη δημιουργία μεγάλης έκτασης κυματικού πεδίου, 
όταν πνέουν άνεμοι νότιων διευθύνσεων, 
στ) Τεχνικά έργα: 

Στην περιοχή του καθορισμού δεν υφίστανται τεχνικά 
έργα. 

Σημειώνεται ότι στις εκβολές του χειμάρρου, ανα¬ 
τολικά του ανατολικού άκρου του καθορισμού και σε 
απόσταση 20 μέτρων περίπου, υπάρχει προβλήτας από 
σκυρόδεμα κατασκευασμένος χωρίς άδεια, ο οποίος 
όμως βρίσκεται εκτός της περιοχής καθορισμού και δεν 
φαίνεται αποτυπωμένος στο τοπογραφικό διάγραμμα, 
ζ) Εγκεκριμένες χωροταξικές κατευθύνσεις και χρή¬ 
σεις γης: 

Η περιοχή εμπίπτει εντός κηρυγμένου αρχαιολογικού 
χώρου, εν μέρει στην Α' και εν μέρει στην Β' ζώνη. 
(ΦΕΚ 630/Δ728.8.1985, ΦΕΚ 1194/Β75.10.1973, ΦΕΚ 979/ 
Β7 27.11.1991, ΦΕΚ 1040/Β720.12.1991). 


η) Δημόσια κτήματα: 

Δεν υπάρχουν καταγεγραμμένα δημόσια κτήματα 
στην περιοχή. 

θ) Εθνικό κτηματολόγιο: 

Δεν υφίσταται στην περιοχή. 

ι) Ευπαθή οικοσυστήματα και προστατευόμενες πε- 
ρισχές: 

Η περιοχή είναι εκτός «ΝαΐυΓα», αποφασίζει: 

1. Καθορίζει στο παραπάνω τοπογραφικό διάγραμμα: 

α) Την οριογραμμή του αιγιαλού με κόκκινη συνεχή 
πολυγωνική γραμμή, με κορυφές 1, 2, 3, 4, 5, 6, 7, 8, 9,10, 
11, και 12, οι οποίες εξασφαλίζονται με συντεταγμένες 
από το κρατικό τριγωνομετρικό δίκτυο. 

β) Την οριογραμμή της παραλίας με κίτρινη συνεχή 
πολυγωνική γραμμή, με κορυφές Τα, 1', 2', 3', 4', 5', 6', 
7', 8', 9', ΙΟ', 1Τ και 12', οι οποίες εξασφαλίζονται με 
συντεταγμένες από το κρατικό τριγωνομετρικό δίκτυο. 
Το εύρος της παραλίας είναι 15,00 μέτρα, για την εξυ¬ 
πηρέτηση των σκοπών της παραγράφου 2 του άρθρου 
1 του ν. 2971/2001. 

Εμπράγματα δικαιώματα ιδιωτών επί ακινήτων της πα¬ 
ραλίας, απαλλοτριώνονται λόγω δημόσιας ωφέλειας. 

Η Επιτροπή 

Ο Πρόεδρος 
I. ΚΟΜΠΟΥΡΗΣ 

Τα μέλη 

ΜΗΝΑΣ ΤΣΟΜΠΑΝΟΠΟΥΛΟΣ 
ΕΜΜΑΝΟΥΗΛ ΝΙΚΟΛΑΪΔΗΣ 
ΚΩΝ/ΝΟΣ ΒΟΓΙΑΤΖΗΣ 
ΙΩΑΝΝΗΣ ΠΕΡΔΙΚΗΣ 

Αριθμ. 19077 (2) 

Επικύρωση έκθεσης καθορισμού ορίων Αιγιαλού και Πα¬ 
ραλίας στην περιοχή «Φρύ», Δήμου Κάσου, Νήσου Κά- 
σου, Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 192/1972, 
π.δ. 347/1986, ν. 2026/1992 και π.δ. 97/1993. 

2. Τις διατάξεις των άρθρων 3 και 34 του ν. 2971/2001 
(ΦΕΚ 285/τ. Α719-12.2001) «Αιγιαλός, παραλία και άλλες 
διατάξεις». 

3. Τις διατάξεις του κ.δ. 132/1929 «περί Κτηματολογικού 
Κανονισμού Δωδεκανήσου» που διατηρήθηκε σε ισχύ με 
το άρθρο 8 ν. 510/1947. 

4 Τις διατάξεις των άρθρων 1 μέχρι και 7 του 
α.ν. 2344/1940 «περί αιγιαλού και παραλίας» όπως έχουν 
τροποποιηθεί και συμπληρωθεί μεταγενέστερα με τις 
διατάξεις: α) του άρθρου 13 του ν. 1078/1980 και β) του 
άρθρου 23 του ν. 1337/1983. 

5. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 ν. 719/1977 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.». 

7. Τις διατάξεις του άρθρου 100 του π.δ. 284/1988, όπως 
τροποποιήθηκε και ισχύει σήμερα. 

8. Το Δ3090/646/1976 έγγραφο του Υπουργείου Οικονομι¬ 
κών «περί του στη Δωδεκάνησο ορίου αιγιαλού» σε συνδυα¬ 
σμό με τις 325/1971 και 203/1971 γνωμοδοτήσεις του Ν.Σ.Κ. 

9. Την υπ’ αριθμ. 18984/22.9.2004 απόφαση του Γενικού 
Γραμματέα Περιφέρειας Νοτίου Αιγαίου, με την οποία κα¬ 
θορίστηκαν τα μέλη της επιτροπής καθορισμού ορίων αιγι- 
αλού και παραλίας (ν. 2971/2001) στη Νομαρχία Δωδ/σου. 

10. Τις διατάξεις του άρθρου 19 παράγραφος 5 
α.ν. 2344/1995, του άρθρου 52 παράγραφος 6 ν. 2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομικών 
που είχαν μεταβιβασθεί στους Νομάρχες, ανήκουν στον 
Περιφερειακό Διευθυντή, σε συνδυασμό με αυτές του άρ¬ 
θρου 14 παράγραφος 2 του ν. 2399/1996 με τις οποίες προ- 
βλέπεται η κατάργηση των θέσεων των Περιφερειακών 
Διευθυντών, οι αρμοδιότητες πλέον του οποίου περιήλθαν 
στον Γ ενικό Γ ραμματέα της Περιφέρειας και ασκούνται 
από τον αναπληρωτή Περιφερειακό Διευθυντή. 

11. Τις διατάξεις του τέταρτου εδαφίου της παραγράφου 
2 του άρθρου 1 και της παραγράφου 6 του ίδιου άρθρου 
του ν. 2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την τοπική Αυτοδιοίκηση 
και άλλες διατάξεις (ΦΕΚ 107/Α'), σύμφωνα με τις οποίες 
οι περιφερειακές Υπηρεσίες του Υπουργείου Οικονομι¬ 
κών, που συγκροτούσαν την ενιαία οργανική μονάδα της 
περιφέρειας, ούτε καταργήθηκαν, αλλά αποτελούν από 
1.9.1997, Υπηρεσίες του Υπουργείου Οικονομικών». 

12. Την υπ’ αριθμ. 37930/ΔΙΟΕ1204/14.10.2005 κοινή 
απόφαση Πρωθυπουργού και Υπουργού Οικονομίας και 
Οικονομικών (ΦΕΚ Β'/1432) Καθορισμός αρμοδιοτήτων 
των Υφυπουργών Οικονομίας και Οικονομικών, όπως 
τροποποιήθηκε με την υπ’ αριθμ. 5733/ΔΙΟΕ179/2006 
(ΦΕΚ Β'/204) όμοια απόφαση. 


13. Την υπ’ αριθμ. 1064129/801/Α0006/5.8.2004 απόφαση 
Υφυπουργού Οικονομίας και Οικονομικών (ΦΕΚ 1255/ 
τ. Β'/16.8.2004) περί μεταβίβασης αρμοδιοτήτων καθώς 
και εξουσίας να υπογράφουν «με εντολή Υφυπουργού 
κ.λπ., η οποία τροποποιήθηκε και συμπληρώθηκε με 
την υπ’ αριθμ. 1071473/877/Α0006/9.9.2004 (ΦΕΚ 1429/ 
τ. Β717.9.2004) ομοίως απόφαση Υφυπουργού Οικονο¬ 
μίας και Οικονομικών. 

14. Την υπ’ αριθμ. 1063649/790/Α006/3.8.2004 και την 
1100776/1253/Α0006/15.12.2004 (Φ.Ε.Κ. 1907/Β723.12.2004) 
αντίστοιχα αποφάσεις του Υπουργού και του Υφυπουρ¬ 
γού Οικονομίας και Οικονομικών σχετικά με την κατα¬ 
γραφή - διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γ ενικούς Γ ραμμα- 
τείς των Περιφερειών κατά τις διατάξεις του άρθρου 46 
παρ. 21 του ν. 3220/2004 (Φ.Ε.Κ. 15/28.1.2004/τ. Α'). 

15. Τις διατάξεις του άρθρου 46 παρ. 21 ν. 3220/2004 
(ΦΕΚ 15/Α') στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση σύμφωνα με τις διατάξεις 
της παραγράφου 2 του άρθρου 39 ν. 2218/1994, περιέρ¬ 
χονται στον Γ ενικό Γ ραμματέα της Περιφέρειας εκτός 
των θεμάτων Υ.Δ.Ε. 

16. Την υπ’ αριθμ. 562/2005 Γνωμοδότηση του Νομικού 
Συμβουλίου του Κράτους σχετικά με την διάταξη του 
άρθρου 5 παρ. 5 εδ. γ' του ν. 2971/2001. 

17. Την από 31.7.2006 έκθεσή της κατά τα άρθρα 3 
και 9 του ν. 2971/2001 αρμόδιας επιτροπής καθορισμού 
ορίων αιγιαλού και παραλίας για τον καθορισμό ορίων 
αιγιαλού και παραλίας, στην παραλιακή περιοχή «Φρύ», 
Δήμου Κάσου, Νήσου Κάσου, Νομού Δωδεκανήσου. 

18. Το από Ιούνιο του 2006 τοπογραφικό - υψομετρικό 
διάγραμμα, κλίμακας 1:1000 αποτελούμενο από μία πινα¬ 
κίδα (01), που συντάχθηκε από τους Μακράκη Νίκο, Πολ. 
Μηχ. Π.Ε./Γ' και Φιλίππου Φίλιππο, Πολιτικό Μηχανικό 
ΤΕ, στο οποίο εμφανίζεται η παραλιακή περιοχή «Φρύ», 
Δήμου Κάσου, Νήσου Κάσου, Νομού Δωδεκανήσου, το 
οποίο θεωρήθηκε ως προς την ακρίβεια της αποτύπω¬ 
σης στις 7.6.2006 από τον Αναπληρωτή Προϊστάμενο 
της Δ. Τ. Υ. του Δ.Λ.Τ.Ν.Δ. Βασιλόπουλο Δημήτριο, Πο¬ 
λιτικό Μηχανικό. 

19. Στο τοπογραφικό αυτό χαράχθηκε με κόκκινη συνε¬ 
χόμενη πολυγωνική γραμμή η οριογραμμή του αιγιαλού 
με στοιχεία κορυφών (Α1, Α2, Α3,..., Α21) σύμφωνα με τις 
διατάξεις του άρθρου 3 του κ.δ. 132/1929. 

20. Το με αριθμό Φ.544.5/997/06/Σ5779/5.10.2006 έγγραφο 
του Γ ενικού Επιτελείου Ναυτικού, με το οποίο συμφωνεί 
με τα καθορισθέντα από την Επιτροπή όρια, υπό προϋπο¬ 
θέσεις, οι οποίες και ελήφθησαν υπόψη από αυτή. 

21. Το με ημερομηνία, 18.10.2006 αποδεικτικό τοιχοκόλ¬ 
λησης του Δήμου Κάσου, με το οποίο τοιχοκολλήθηκε 
η από 31.7.2006 έκθεση επιτροπής και τα τοπογραφικό 
διαγράμματα σε μία πινακίδα για τον καθορισμό ορίων 
Αιγιαλού και Παραλίας στην παραλιακή περιοχή «Φρύ» 
Δήμου Κάσου, Νήσου Κάσου, Νομού Δωδεκανήσου, απο¬ 
φασίσουμε: 

Επικυρώνουμε την από 31.7.2006 έκθεσή της κατά το 
άρθρο 3 του ν. 2971/2001, αρμοδίας επιτροπής περί χά- 

ραξης των ορίων Αιγιαλού και Παραλίας, με την οποία 
καθορίστηκαν τα όρια Αιγιαλού και Παραλίας στην πα¬ 
ραλιακή περιοχή «Φρύ», Δήμου Κάσου, Νήσου Κάσου, 
Νομού Δωδεκανήσου επί τοπογραφικού - υψομετρικού 
διαγράμματος το οποίο θεωρήθηκε στις 7.6.2006 από 
την Δ.Τ.Υ. του Δ.Λ.Τ.Ν.Δ. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του αιγιαλού με κόκκινη συνεχόμενη πολυ¬ 
γωνική γραμμή με στοιχεία κορυφών (Α1, Α2, Α3.Α21) 

με εξάρτηση των κορυφών αυτών, από συντεταγμένες 
του κρατικού τριγωνομετρικού δικτύου της χώρας όπως 
αυτές εμφανίζονται στον σχετικό πίνακα επί του τοπο- 
γραφικού -υψομετρικού διαγράμματος, κλίμακας 1:1000 
που συντάχθηκε από τους Μακράκη Νίκο, Πολ. Μηχ. 
Π.Ε./Γ' και Φιλίππου Φίλιππο, Πολιτικό Μηχανικό ΤΕ, στο 
ίδιο ως άνω τοπογραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, για τις εντός οικισμού ή εντός σχεδίου πόλεως 
περιοχές, σύμφωνα με τις διατάξεις του άρθρου 3 του 
κ.δ. 132/1929 που διατηρήθηκε σε ισχύ με το άρθρο 8 
του ν. 510/1947. 

Οριογραμμή παραλίας χαράχθηκε στην υπό κρίση 
περιοχή, σύμφωνα με τις διατάξεις του άρθρου 3 του 
κ,δ. 132/1929, με κίτρινη πολυγωνική γραμμή, η οποία και 
συμπίπτει με την γραμμή Δόμησης βάσει της υπ’ αριθμ. 
759/15.6.2006 πράξης καθορισμού γραμμής Δόμησης, 
από το τμήμα ΠΕ.ΧΩ. Δωδ/σου. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του ν. 2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 2 Νοεμβρίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡΟ 3 ΤΟΥ ν. 2971 Φ.Ε.Κ. 285/Α'/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «ΦΡΥ» του Δήμου Κάσου, της 
Νήσου Κάσου, του Νομού Δωδεκανήσου. 

Στη Κάρπαθο σήμερα 31.7.2006, οι υπογεγραμμένοι: 

1. Αικατερίνη Στιβακτάκη, Προϊσταμένη της Δ.Ο.Υ. Καρ¬ 
πάθου, ως πρόεδρος. 

2. Πατεράκης Γεώργιος, Επικελευστής Λ/Σ, Λιμενο- 
σταθμάρχης Κάσου ως μέλος. 

3. Ιωάννης Λάμπρος, Προϊστάμενος Πολεοδομίας Καρ¬ 
πάθου, ως μέλος. 

4. Γεώργιος Ρείσης, Πολιτικός Μηχανικός Τ.Ε. Τ.Υ.Δ.Κ., 
ως μέλος. 

5. Φαρμακίδης Νικόλαος, Προϊστάμενος Γ ραφείου ΠΕ.ΧΩ. 
Ρόδου της Περιφέρειας Νότιου Αιγαίου, ως μέλος. 

Χρέη γραμματέα της επιτροπής άσκησε ο εκ των με¬ 
λών αυτής, Προϊσταμένη της Δ.Ο.Υ. Καρπάθου, Στιβακτά- 
κη Αικατερίνη αποτελούντες την επιτροπή καθορισμού 
των ορίων του αιγιαλού όπως αυτή καθορίστηκε με την 
απόφαση του Γενικού Γραμματέα Νοτίου Αιγαίου υπ’ 


αριθμ. 18984/22.9.2004 δυνάμει του άρθρου 3 του ν. 2971 
(ΦΕΚ 285/Α'/19.12.20 01) και λαμβάνοντας υπόψη: 

1. Την με αριθμό πρωτ. Δ.Τ.Υ./Ζ3/1677/22.6.2006 αίτηση του 
Δημοτικού Λιμενικού Ταμείου Νότιας Δωδ/σου περί καθο¬ 
ρισμού των ορίων του αιγιαλού στην ανωτέρω θέση. 

2. Το τοπογραφικό, υψομετρικό διάγραμμα, το οποίο 
συντάχθηκε τον Ιούνιο του 2006 από τους Μακράκη 
Νικόλαο, Πολιτικό Μηχανικό Π.Ε, και Φιλίππου Φίλιππο 
Πολ. Μηχανικό Τ.Ε. υπαλλήλους της Δ.Τ.Υ. του Δ.Λ.Τ.Ν.Δ. 
αποτελούμενο από μια πινακίδα κλίμακας 1:1000, το 
οποίο ελέγχθηκε ως προς την ακρίβεια της αποτύπω¬ 
σης και θεωρήθηκε στις 7.6.2006 από τον Δημοσθένη 
Βασιλόπουλο, Προϊστάμενο της Δ.Τ.Υ. του Δημοτικού 
Λιμενικού Ταμείου Νότιας Δωδεκανήσου. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης 
της ξηράς καθώς και τα στοιχεία καθορισμού αιγιαλού 
και παραλίας που προβλέπονται από το άρθρο 9 του 
ν. 2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η έκταση ευρίσκεται εντός του παραλιακού μετώπου 
του οικισμού ΦΡΥ Κάσου. Η μορφολογία της ακτής συνί- 
σταται κυρίως από βράχια και βραχώδη πρανή με σχετικό 
ύψος πέντε έως δέκα περίπου μέτρα. Στο αιτούμενο προς 
χάραξη τμήμα υπάρχει διαμορφωμένο μέτωπο δόμησης 
επί του παραλιακού τσιμεντοστρωμένου δρόμου που 
ακολουθεί ολόκληρη την εντός οικισμού χάραξη. 

(2) . Της ακτής συνέχονται εκτάσεις πυκνοδομημένες 
με κυρίαρχη χρήση την κατοικία. 

Β. Το γεγονός ότι στην περιοχή χάραξης δεν εντοπί¬ 
στηκαν παράκτιοι φυσικοί πόροι. Με την έννοια φυσικοί 
πόροι νοείται το σύνολο των πρώτων υλών που προέρ¬ 
χονται από τη φύση, δηλαδή από το έδαφος, τα δάση, 
τα ύδατα, και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή είναι προστατευμένη από ανέμους διαφόρων 
διευθύνσεων πλην της βόρειας, Βορειοδυτικής και βο¬ 
ρειοανατολικής. 

Δ. Τη μορφολογία του πυθμένα ο οποίος συνίσταται 
από αμμώδη ομαλή σύσταση με κάποιους υφάλους ή 
ξέρες κοντά στην ακτή, όπως προκύπτει από την μακρο¬ 
σκοπική αυτοψία και από το διάγραμμα εντοπισμού κλί¬ 
μακας 1:50000 που συνοδεύει το τοπογραφικό διάγραμμα, 
καθώς και το ότι σε περιοχές με μικρά βάθη και μικρές 
κλίσεις του βυθού, όπου η θραύση του κύματος και η 
εκτόνωση της ενέργειας του γίνεται σε μεγάλη απόστα¬ 
ση από την ακτογραμμή, η επίδραση του κύματος στην 
ακτή είναι μικρή ενώ σε περιπτώσεις ακτών με μεγάλες 
κλίσεις βυθού και μεγάλα βάθη κοντά στην ακτή όπου η 
θραύση των κυμάτων συντελείται κοντά στην ακτή ή ακό¬ 
μη και πάνω σ’ αυτή ο κυματισμός καλύπτει κατά κανόνα 
μεγάλο εύρος ακτής προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση 





9596 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


με κλειστές θαλάσσιες περιοχές (όρμους ή κόλπους) 
που έχουν ίδια ένταση ανέμου. 

ΣΤ. Την ύπαρξη τεχνικών λιμενικών έργων στην περι¬ 
οχή (αποβάθρες, λιμενοβραχίονες κ.λπ.). 

Ζ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Η. Την μη ύπαρξη Κτηματολογίου. 

Θ. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

7. Η καθορισθείσα και χαραχθείσα επί του προανα- 
φερόμενου τοπογραφικού - υψομετρικού διαγράμματος 
οριογραμμή αιγιαλού, συμπίπτει σύμφωνα με τις διατά¬ 
ξεις του κ.δ. 132/1929 (που διατηρήθηκε σε ισχύ με το 
άρθρο 8 του ν. 510/1947 σε συνδυασμό με τις διατάξεις 
του άρθρου 26 του ν. 2971/2001) με το χειμέριο κύμα 
επειδή η περιοχή καθορισμού ευρίσκεται εντός των 
ορίων του οικισμού. 

8. Οριογραμμή παραλίας χαράχθηκε όπου η οριογραμ- 
μή αιγιαλού δεν τέμνει τα προς την θάλασσα όρια των 
ιδιοκτησιών, σύμφωνα με τις διατάξεις του άρθρου 3 
του κ.δ. 132/1929 και επί της γραμμής δόμησης με την 
οποία συμπίπτει. 

9. Ο καθορισμός των ορίων αιγιαλού στη θέση αυτή γί¬ 
νεται για πρώτη φορά. Επισημαίνοντας ότι στην ανατολική 
πλευρά του μετώπου του παραλιακού οικισμού έχει καθο- 
ρισθεί αιγιαλός (ΦΕΚ133/Δ'/14.3.1995), αποφασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

Την οριογραμμή του αιγιαλού με ερυθρά συνεχή πο¬ 
λυγωνική γραμμή και στοιχεία κορυφών Α1, Α2, Α3.. 

Α19, Α20, Α21. 

Την οριογραμμή της παραλίας με κίτρινη πολυγωνική 
γραμμή η οποία συμπίπτει με την γραμμή Δόμησης βάση 
της υπ’ αριθμ. 759/15.6.2006 πράξης καθορισμού από το 
τμήμα ΠΕΧΩ Δωδ/σου. 

Η Επιτροπή 

Ο Πρόεδρος 
Α. ΣΤΙΒΑΚΤΑΚΗ 

Τα μέλη 
Γ. ΠΑΤΕΡΑΚΗΣ 

I. ΛΑΜΠΡΟΥ 
Γ. ΡΕΙΣΗΣ 
Ν. ΦΑΡΜΑΚΙΔΗΣ 

Η Γραμματέας 
Α. ΣΤΙΒΑΚΤΑΚΗ 
-♦- 

Αριθμ. 1623 (3) 

Ανάκληση απόφασης κήρυξης έκτασης ως αναδασωτέα 
εμβαδού 1.503,01 τ.μ. στη θέση «ΓΙΑΛΑΣΙ» δ.δ. Αρχαί¬ 
ας Επιδαύρου του δήμου Επιδαύρου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο¬ 
κέντρωσης, όπως τροποποιήθηκε και συμπληρώθηκε 
μεταγενέστερα με το ν.δ. 532/1970». 

2. Τις διατάξεις του άρθρου 117 παρ. 3 του Συντάγ¬ 
ματος. 

3. Το π.δ. 51/1987 (ΦΕΚ 26/τ. Α'/6.3.1987) «Καθορισμός 
της χώρας για το σχεδίασμά, προγραμματισμό και συ¬ 
ντονισμό της Περιφερειακής Ανάπτυξης». 


4. Τις διατάξεις του ν. 998/1979 «περί προστασίας των 
δασών κ.λπ». 

α) Τ ου αρθρ. 38 παρ. 1, β) Του αρθρ. 41 παρ. 1, όπως αυτό 
συμπληρώθηκε με την παρ. 8 άρθρ. 1 ν. 3208/2003. 

5. Τις διαταγές του Υπουργείου Γεωργίας: 

α) Την υπ’ αριθμ. 160417/1180/8.7.1980. 

β) Την υπ’ αριθμ. 182447/3049/24.9.1980. 

γ) Την υπ’ αριθμ. 87234/7539/3.9.1997 εγκύκλιο διαταγή 
του Υπουργείου Γεωργίας. 

δ) Την υπ’ αριθμ. Οικ. 105204/2793/31.7.2002 εγκύκλιο 
διαταγή του Υπουργείου Γ εωργίας. 

ε) Την υπ’ αριθμ. 838/2002 απόφαση Συμβουλίου της 
Επικράτειας. 

6. Την υπ’ αριθμ. 158/1979 γνωμοδότηση του Νομικού 
Συμβουλίου του Κράτους. 

7. Το ν. 2503/1997 (ΦΕΚ 107/τ.Α730.5.1997) «Διοίκηση, Ορ¬ 
γάνωση, Στελέχωση της Περιφέρειας, Ρύθμιση Θεμάτων 
για την Τοπική Αυτοδιοίκηση και άλλες διατάξεις». 

8. Την 4161/17.7.2002 πράξη Χαρακτηρισμού του Δ/ντή 
Δασών Αργολίδας, με την οποία χαρακτηρίστηκε η επι¬ 
φάνεια 1.503,01 τμ. ως δασική έκταση κατά την έννοια 
της παρ. 2 του άρθρου 3 του ν. 998/1979. 

9. Την υπ’ αριθμ. 5412/4.10.2002 απόφασή μας με την οποία 
κηρύχθηκε ως αναδασωτέα έκταση 1.503,01 τ.μ. στη θέση 
«ΓΙΑΛΑΣΙ» δ.δ. Αρχαίας Επιδαύρου του δήμου Επιδαύρου. 

10. Την υπ’ αριθμ. 5/2005 απόφαση της Πρωτοβάθ¬ 
μιας Επιτροπής Επίλυσης Δασικών Αμφισβητήσεων Ν. 
Αργολίδας, σύμφωνα με την οποία η επιτροπή κάνει 
δεκτές τις αντιρρήσεις του Γεώργιου Περράκη κατά της 
4161/17.7.2002 πράξης χαρακτηρισμού και χαρακτηρίζει 
το τμήμα 2 εμβαδού Ε2= 1.503,01 τ.μ ως μη δασικού χα¬ 
ρακτήρα (γεωργικώς καλλιεργούμενα) κατά την έννοια 
της παρ. 6 εδάφιο α' του άρθρου 3 του ν. 998/1979. 

11. Τα αποδεικτικά δημοσίευσης της ως άνω απόφασης 
της Α' ΕΕΔΑ. 

12. Το υπ’ αριθμ. 166/10.10.2005 έγγραφο της Β/βάθμια 
Ε.Ε.Δ.Α Εφετείου Ναυπλίου, με το οποίο γνωστοποιεί 
ότι δεν έχουν υποβληθεί και καταχωρηθεί αντιρρήσεις 
κατά της υπ’ αριθμ. 5/2005 απόφασης της Α/βάθμιας 
Ε.Ε.Δ.Α. Ν. Αργολίδας. 

13. Την υπ’ αριθμ. 1048/9.5.2005 απόφασή μας για μη 
άσκηση προσφυγής κατά της υπ’ αριθμ. 5/2005 απόφαση 
της Α' Ε.Ε.Δ.Α. 

14. Την από 7.12.2005 αίτηση των Γεωργίου Περράκη 
και Δήμητρας Κοκκώνη. 

15. Το υπ’ αριθμ. 8718 π.ε /27.2.2006 έγγραφο της Δ/ 
νσης Δασών Αργολίδας. 

16. Η υπ’ αριθμ. 598/22.3.2006 πρόταση της Δ/νσης 
Δασών Περιφέρειας Πελοποννήσου για ανάκληση της 
υπ’ αριθμ. 5412/4-10.2002 απόφασης, αποφασίζουμε: 

Ανακαλούμε την υπ’ αριθμ. 5412/4.10.2002 απόφασή 
μας με την οποία κηρύχθηκε ως αναδασωτέα έκταση 
1.503,01 τ.μ. στη θέση «ΓΙΑΛΑΣΙ» δ.δ. Αρχαίας Επιδαύρου 
του δήμου Επιδαύρου, και συνορεύει: 

Ανατολικά: Με αγροτική έκταση. Δυτικά: Με αγροτική 
έκταση. Βόρεια: Με αγροτική έκταση. Νότια: Με αγρο¬ 
τική έκταση. 

Το ως άνω τμήμα των 1.503,01 τ.μ. κηρύχθηκε ως ανα¬ 
δασωτέα έκταση, εσφαλμένα και κατά πλάνη περί τα 
πράγματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Ιουνίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 αυτό ανά σελίδα. 

Σε μορφή 0Ω: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οό-ΐΌΐπ από εκείνα που διατίθενται σε ηλεκτρονική μορφή και μέχρι 100 σελίδες οε 5 θιιιό προσαυξανόμενη κατά 1 ευτο ανά 50 
σελίδες. 

• Η τιμή πώλησης οε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίετπθΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., ητιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυω ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό ΟΘ.ΟΟ' έως 13.00' 

